Atrezija tankog creva
<s>Atrezija tankog creva ili jejunoilealna atrezija je kongenitalna anomalija kontinuiteta creva, u kojoj postoji potpuna neprolaznost tankog creva.</s>

<s>Etiopatogeneza 
Tanko crevo u ovih pacijenata je skraćeno, a često ga prate i multiple atrezije i malrotacija.</s><s>Od tipa atrezije zavisi prognoza pacijenta.</s><s>Udružene anomalije su veoma retke.</s><s>Za razliku od atrezije u stenozi tankog creva postoji kontinuitet i creva i mezenterijuma, a dva segmenta su povezana kratkim suženim, ponekad rigidnim delom.</s>

<s>Klasifikacija 
Jejunoilealne atrezije se klasifikauju na četri tipa, stim što je treći podeljen na dve podgrupe.</s>

<s>Embriologija 
Različite teorije pokušavaju da objasne nastanak atrezije.</s><s>Po jednima uzrokovana je izostankom rekanalizacije čvrste vrpce, a po drugima vaskularnim poremećajima (vaskularne teorija).</s>

<s>Genetika 
Ova jejunoilealn anomalija nema genetsku osnovu, osim u slučaju tipa IIIb.</s>

<s>Epidemiologija 
Jejunoilealne atrezije čine 80–95% svih atrezija creva.</s><s>Incidencija im je od 1:330 do 1: 1500 živorođenih.</s>

<s>Klinička slika 
Kliničkom slikom dominiraju sledećp simptomi i znaci koji se razvijaju odmah nakon rođenja (od prvog ili drugog dana života):  
Crevna opstrukcija
Kod niskih opstrukcija dominira distenzija trbuha za razliku od visokih, te se povraćanje javlja kasnije.</s><s>Povraćanje zelenog sadržaja
Brzina javljanja povraćanja zavisi od nivoa opstrukcije
Poremećena evakuacija mekonijalne stolice
Ona može biti potpuno odsutna, a može se javiti u manjoj količini i kod atrezije ili stenoze.</s>

<s>Ukoliko se ne dijagnostikujena vreme, može dovesti do perforacije creva ili razvoja respiratornog distresa.</s>

<s>Dijagnoza 
Pre rođenja
Prenatalno se vidi polihidramnion, koji ukazuje na mogućnost postojanja atrezije digestivnog trakta.</s><s>Nakon rođenja 
Nakon rođenja dijagnoza se postavlja na osnovu nativne radiografije trbuha u stojećem stavu.</s><s>Kada se na radiografiji konstatuje prisustvo hidroaeričnih nivoa, treba posumnjati na crevnu opstrukciju.</s>

<s>Kontrastno ispitivanje, irigografija, radi se da bi se razlikovala atrezija tankog i debelog creva.</s><s>Kod atrezija tankog creva kolon je slabo razvijen, nekorišćen (mikrokolon).</s><s>Ukoliko se radi o delimičnoj neprolaznosti tankog creva, radi se kontrastno ispitivanje, pasaža, da bi se ustanovili priroda i nivo prepreke.</s>

<s>Terapija 
Konzervativna terapija
Čim se jave prvi simptomi opstrukcije neophodno je plasirati nazogastričnu sondu radi dekompresije i sprečavanja aspiracije.</s><s>Uključuje se intravenska rehidratacija i daju antibiotici.</s>

<s>S obzirom da adinamični ileus može da potraje duže vreme, uključuje se totalna parenteralna ishrana.</s>

<s>Hirurška terapija
Hirurško lečenje podrazumeva odstranjenje prepreke i anastomozu creva kojom se uspostavlja kontinuitet crevnog lumena.</s>

<s>Ukoliko je crevna vijuga iznad prepreke dilatirana, neophodna je njena resekcija ili sužavanje da bi se lakše uspostavio motilitet creva.</s>

<s>Prognoza 
Preživljavanje bolesnika za atrezijom creva iznosi 90%.</s>

<s>Izvori</s>

<s>Literatura 
 Prem Puri: Newborn Surgery, 2003.</s><s>Samuels ME, Majewski J, Alirezaie N, Fernandez I, Casals F, Patey N, Decaluwe H, Gosselin I, Haddad E, Hodgkinson A, Idaghdour Y, Marchand V, Michaud JL, Rodrigue, M-A, Desjardins S, Dubois S, Le Deist F, Awadalla P, Raymond V, Maranda B, Exome sequencing identifies mutations in the gene TTC7A in French-Canadian cases with hereditary multiple intestinal atresia.</s><s>J Med Genet 50: 324-329
 Mishalany HG, Der Kaloustian VM (1971) Familial multiple-level intestinal atresia: report of two siblings.</s><s>J Pediat 79: 124</s>

<s>Spoljašnje veze 
 UCSF Fetal Treatment Center: Bowel Obstructions 
 Information about congenital malformations of the gastrointestinal tract in premature babies - The Hospital for Sick Children</s>

<s>Kongenitalni poremećaji
Bolesti digestivnog trakta</s>

